השושלת האנטיגונידית

השושלת האנטיגונידית (ביוונית: Δυναστεία των Αντιγονιδών) הייתה שושלת של מלכים הלניסטיים ששלטה במוקדון במשך תקופה ארוכה. 

מייסד השושלת, אנטיגונוס מונופתלמוס ("שתום העין"), היה קצין בצבאו של אלכסנדר הגדול, ובמהלך מלחמות הדיאדוכים השתלט על שטח פריגיה. הוא ניסה לאחד את שטחי האימפריה של אלכסנדר לכדי ממלכה אחת בראשותו, אולם נהרג בקרב איפסוס בשנת 301 לפנה"ס. בנו דמטריוס פוליורקטס ("הצר על הערים"), הצליח להשתלט על כתר מוקדון תוך שהוא מדיח את השושלת האנטיפטרידית, אולם הודח ממלכותו בידי סלאוקוס הראשון. לאחר תקופת אנרכיה, בנו של דמטריוס אנטיגונוס השני ("גונאטס"), הצליח להשתלט מחדש על המלוכה וצאצאיו שלטו על מוקדון עד כיבושה בידי הרפובליקה הרומית בשנת 168 לפנה"ס.

מלכים בני השושלת
 תמונה שם תקופת חיים תקופת מלוכה כינוי הערות 100px אנטיגונוס הראשון 381 - 301 לפנה"ס 306 - 301 לפנה"ס "מונופתלמוס" ("שתום העין") דיאדוך בולט. שלט בפריגיה ונהרג בקרב איפסוס. 100px דמטריוס הראשון 337 - 283 לפנה"ס 294 - 288 לפנה"ס "פוליורקטס" ("הצר על הערים") בנו של אנטיגונוס הראשון. שלט במוקדון, אולם הובס ונלקח בשבי בידי סלאוקוס הראשון מלך הממלכה הסלווקית. 100px אנטיגונוס השני 319 - 239 לפנה"ס 277 - 274 לפנה"ס272 - 239 לפנה"ס "גונאטס" בנו של דמטריוס הראשון. ביסס את שלטונה של השושלת במוקדון. לתקופה קצרה הודח בידי פירוס הראשון, אולם עד מהרה תפס את חזרה את השלטון ושלט עד מותו. דמטריוס השני 275 - 229 לפנה"ס 239 - 229 לפנה"ס "איטוליקוס" ("האיטולי") בנו של אנטיגונוס השני. הכינוי "איטוליקוס" בא לו בשל ניצחונות מזהירים על הליגה האיטולית. 100px אנטיגונוס השלישי 263 - 221 לפנה"ס 229 - 221 לפנה"ס "דוסון" בנו של דמטריוס הנאה (אחיו של אנטיגונוס השני). עלה לשלטון לאחר מות בן דודו (דמטריוס השני), תחילה כעוצר ולאחר מכן כמלך. הוביל את מוקדון במהלך המלחמה הקלאומנית. 100px פיליפוס החמישי 238 - 179 לפנה"ס 221 - 179 לפנה"ס  בנו של דמטריוס השני. ירש את המלוכה לאחר מות דודו אנטיגונוס השלישי. היה מלך לוחמני שהוביל את מוקדון בסדרת מלחמות ששיאן היה במלחמות המוקדוניות נגד הרפובליקה הרומית. 100px פרסאוס 212 - 166 לפנה"ס 179 - 168 לפנה"ס  בנו של פיליפוס החמישי. הוביל את מוקדון למלחמה המוקדונית השלישית נגד רומא, ולאחר שזו הסתיימה בהפסד מוקדוני הודח ממלכותו והוגלה לרומא. בכך הושם קץ לעצמאותה של מוקדון.

בני משפחה בולטים נוספים
 סטרטוניקה מסוריה - בתו של דמטריוס הראשון. נישאה לסלאוקוס הראשון מלך הממלכה הסלווקית, ומאוחר יותר לבנו אנטיוכוס הראשון.
 דמטריוס הנאה - בנו של דמטריוס הראשון. נישא לברניקי השנייה והיה למלך קירנה למשך תקופה קצרה עד שנרצח בידי ברניקי.

לקריאה נוספת
 דוד גולן, "תולדות העולם ההלניסטי", הוצאת ספרים ע"ש י"ל מאגנס, תשמ"ג (מהדורה ראשונה).

קישורים חיצוניים

*
קטגוריה:מוקדון
קטגוריה:בתי מלוכה
קטגוריה:העולם ההלניסטי